**ΠΡΟΣΚΛΗΣΗ ΣΕ ΣΥΝΑΝΤΗΣΗ**

Με την παρούσα ανακοίνωση προσκαλούμε σε δημόσια συνάντηση την Δευτέρα 22 Ιουλίου 2024 και ώρα 10:00 π.μ. στο Δημοτικό Κατάστημα της Παλαίρου όλους τους ιδιοκτήτες – επιχειρηματίες καντινών / beach bar οι οποίοι δραστηριοποιούνται εντός των διοικητικών ορίων του Δήμου Ακτίου - Βόνιτσας προκειμένου να ενημερωθούν για τα δικαιώματα και τις υποχρεώσεις τους σύμφωνα με τις διατάξεις του νόμου 5092/2024 από τους αρμόδιους φορείς του Δήμου με σκοπό την εύρυθμη και σύννομη λειτουργία τους. Στην συνάντηση θα παρευρίσκονται ο κ. Ιωάννης Τσιτουρίδης (Αντιδήμαρχος Δημοτικής Περιουσίας και Αγροτικής Ανάπτυξης), καθώς και υπάλληλοι από την Οικονομική και την Τεχνική Υπηρεσία του Δήμου μας, αρμόδιοι για θέματα τα οποία άπτονται της συγκεκριμένης επιχειρηματικής δραστηριότητας.